CELEX: 62019CN0636
Language: sl
Date: 2019-08-26 00:00:00
Title: Zadeva C-636/19: Predlog za sprejetje predhodne odločbe, ki ga je vložilo Centrale Raad van Beroep (Nizozemska) 26. avgusta 2019 – Y/CAK

11.11.2019   
            
            
               SL
            
            
               Uradni list Evropske unije
            
            
               C 383/46
            
         
      Predlog za sprejetje predhodne odločbe, ki ga je vložilo Centrale Raad van Beroep (Nizozemska) 26. avgusta 2019 – Y/CAK
      (Zadeva C-636/19)
      (2019/C 383/56)
      Jezik postopka: nizozemščina
      
         Predložitveno sodišče
      
      Centrale Raad van Beroep
      
         Stranki v postopku v glavni stvari
      
      
         Pritožnica: Y
      
         Nasprotna stranka v pritožbenem postopku: CAK
      
         Vprašanji za predhodno odločanje
      
      
                  1.
               
               
                  Ali je treba Direktivo 2011/24/EU (1) razlagati tako, da se lahko osebe iz člena 24 Uredbe (EG) št. 883/2004 (2), ki v državi stalnega prebivališča prejmejo zdravstvene storitve, ki bremenijo Nizozemsko, ki pa na Nizozemskem niso zavarovane na podlagi zakonskega zdravstvenega zavarovanja, za priznanje povračila stroškov za prejeto zdravstveno oskrbo sklicujejo neposredno na to direktivo?
                  Če je odgovor nikalen:
               
            
                  2.
               
               
                  Ali iz člena 56 PDEU izhaja, da v primeru, kakršen je obravnavani, nepriznanje povračila za zdravstveno oskrbo, prejeto v drugi državi, kot je država stalnega prebivališča ali država, ki izplačuje pokojnino, pomeni neupravičeno oviro za svobodo opravljanja storitev?
               
            
         (1)  Direktiva 2011/24/EU Evropskega parlamenta in Sveta z dne 9. marca 2011 o uveljavljanju pravic pacientov pri čezmejnem zdravstvenem varstvu (UL 2011, L 88, str. 45).
      
         (2)  Uredba (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (UL, posebna izdaja v slovenščini, poglavje 5, zvezek 5, str. 72).